واکیزاشی
واکیزاشی () جۆرێکە لە شمشێری نەریتی ژاپۆنی کە سامورایییەکان لە ژاپۆنی فیۆداڵی بەکاریان دەھێنا. واکیزاشی شمشێرێکی کورت بوو و تیغێکی کێشراو بوو کە بە «چەکی شەرەف»ی سامورایییەکان دادەنرا و ھەمیشە لەگەڵ خۆیان ھەڵیان دەگرت.

مێژوو و بەکارھێنان 
بەرھەمھێنانی شمشێر لە ژاپۆن بەسەر ماوەی دیاریکراودا دابەشکراوە:
جۆکۆتۆ (شمشێری کۆن، تا دەوروبەری ساڵی ٩٠٠ی زایینی)
کۆتۆ (شمشێرە کۆنەکان لە دەوروبەری ساڵانی ١٥٩٦–٩٠٠)
شینتۆ (شمشێری نوێ ١٥٩٦–١٧٨٠)
شینشینتۆ (شمشێری نوێتر ١٧٨١–١٨٧٦)
 جێندایتۆ (شمشێری مۆدێرن یان ھاوچەرخ ١٨٧٦–ئێستا).
واکیزاشی تیغێکی لە نێوان ٣٠ بۆ ٦٠ سم (١٢ بۆ ٢٤ ئینچ) درێژی ھەیە. واکیزاشی ھەر لە سەدەی ١٥ یان ١٦ بەکارھێنراون. واکیزاشی وەک شمشێرێکی یەدەگ یان یارمەتیدەر بەکاردەھێنرا، ھەروەھا بۆ شەڕی نزیک، بۆ سەربڕینی بەرامبەرێکی دۆڕاو و ھەندێکجاریش بۆ ئەنجامدانی سێپوکو(ڕێوڕەسمێکی ژاپۆنییە) بەکاردەھێنرا.

سەرچاوەکان